CELEX: 61992CJ0088
Language: el
Date: 1993-06-17
Title: Απόφαση του Δικαστηρίου (έκτο τμήμα) της 17ης Ιουνίου 1993. # X κατά Staatssecretaris van Financiën. # Αίτηση για την έκδοση προδικαστικής αποφάσεως: Hoge Raad - Κάτω Χώρες. # Πρωτόκολλο περί των προνομίων και ασυλιών των Κοινοτήτων - Φορολογική κατοικία του υπαλλήλου των Κοινοτήτων. # Υπόθεση C-88/92.

Avis juridique important

|

61992J0088

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΕΚΤΟ ΤΜΗΜΑ) ΤΗΣ 17ΗΣ ΙΟΥΝΙΟΥ 1993.  -  JANSEN VAN ROSENDAAL ΚΑΤΑ STAATSSECRETARIS VAN FINANCIEN.  -  ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ: HOGE RAAD - ΚΑΤΩ ΧΩΡΕΣ.  -  ΠΡΩΤΟΚΟΛΛΟ ΠΕΡΙ ΤΩΝ ΠΡΟΝΟΜΙΩΝ ΚΑΙ ΑΣΥΛΙΩΝ ΤΩΝ ΚΟΙΝΟΤΗΤΩΝ - ΦΟΡΟΛΟΓΙΚΗ ΚΑΤΟΙΚΙΑ ΤΟΥ ΥΠΑΛΛΗΛΟΥ ΤΩΝ ΚΟΙΝΟΤΗΤΩΝ.  -  ΥΠΟΘΕΣΗ C-88/92.  

Συλλογή της Νομολογίας του Δικαστηρίου 1993 σελίδα I-03315

Περίληψη
Λέξεις κλειδιά

++++Προνόμια και ασυλίες των Ευρωπαϊκών Κοινοτήτων * Υπάλληλοι και λοιπό προσωπικό των Κοινοτήτων * Φορολογική κατοικία * Καθορισμός * Ελεύθερη επιλογή του υπαλλήλου * Απαράδεκτο * Πρόθεση του υπαλλήλου, πριν αναλάβει καθήκοντα, να μεταφέρει την κατοικία του στο κράτος μέλος του διορισμού του * Ο ισχυρισμός περί υπάρξεως της προθέσεως αυτής δεν ασκεί επιρροή, οσάκις δεν αποδεικνύεται η υλοποίηση της προθέσεως αυτής  (Πρωτόκολλο περί των προνομίων και ασυλιών των Ευρωπαϊκών Κοινοτήτων, άρθρο 14).  

Περίληψη

Το άρθρο 14 του Πρωτοκόλλου περί των προνομίων και ασυλιών των Ευρωπαϊκών Κοινοτήτων πρέπει να ερμηνευθεί υπό την έννοια ότι δεν παρέχει στον υπάλληλο των Κοινοτήτων δυνατότητα επιλογής όσον αφορά τον καθορισμό της φορολογικής του κατοικίας και ότι η πρόθεση που είχε ένας υπάλληλος, πριν εισέλθει στην υπηρεσία των Κοινοτήτων, να μεταφέρει την κατοικία του στο κράτος μέλος ασκήσεως των καθηκόντων του δεν μπορεί να ληφθεί υπόψη προκειμένου να διαπιστωθεί αν αυτός εγκαταστάθηκε απλώς και μόνον λόγω της ασκήσεως των καθηκόντων του, εκτός αν ο υπάλληλος αποδείξει ότι είχε ήδη λάβει τα μέτρα για να προβεί στη μεταφορά της κατοικίας του ανεξαρτήτως της εισόδου του στην υπηρεσία των Κοινοτήτων.